24 Stanlwell Rise 
SCUNTHORPE 
North Lincolnshire 


DN17 1TF 





TELDEGID | 
N TOD TELDEGID 010 (Pads 25 jü 32)| 


O Volapiikaflens Valöpo! 


Sagoy, das net nämik dabinon stabii famäl. Net alik binädon 
säsantiko me famiils, kels binons bumablögs veiitik ota. Famüls nämik 
mekons nämikis netis. 


In famül lärnoy lärnodis veiitikiin lifa. Utan, kel kömon de famül 
gudik, binon buädi gretik nete, bi sevom ad kobolifön piido ko kemens oka 
e ad fruto keblänön skilis oka ad diinön sogädi in valem. 


I lärnoy vödis balid piika netik in famül. Cils vifiko lärnons 
lomänapiiki. Ab ömikna pals cilas no labons netäti ot. In tef at, cils 
labons pöti ad lärnön, plä lomänapik, piki telid, kelosi dunons nen fikul 
gretik. 


Is in Greta-Britän dabinon län vemo smalik nemü Velsän, kela piik 
lifon nog. To mäted Linglänapiika, igo pöjuts in pasetatims, pük Velsänik 
neai edeadon. E kikodo-li? Kodi famül, kel egaledon oni love tumyels. 
In Velsän cils mödik lärnons Velsänapiki balido, bi binon päk famiila. 
Sevoy gudiko, das cils vifiko olärnons Linglänapiiki poso. Ye if no 
lärnons Velsänapiki in famül as piik balid, mögos, das neai olämons oni. 


I Sperantapiik lofon sami frutik obes. »Denaskaj Esperantistoj” 
binons jenöfot lifa. Lärnoy lomänapiiki ad kosädön ko flens, calasvists, 
otlänans valemo; ab me Sperantapiik lärnoy ad kosädön ko ret menas da 
vol, danii famiil. 


Valikos blöfon veiiti famüla in tef at. — Famil gudik kanon noe 
dugälön sifani gudik, abi nunani volapiida medii pük bevinetik! 


Valikosi Gudikün Oles ed Olikanes L 
AI 

VOLAPUK DABINON DU YELS BALTUMKILDEG 





Tü yel 2010, mäzul 31-id, yels 130 epasetikons, das Volapük 
pädatikon. Ya ün tumyels büik, isteifoy ad datuvön bosi, kel öbinon 
pötik ad pagebön as kosädamedöm valemik bevä nets distik. — Steifs 
valik at ye emiplöpons. Pas el Johann Martin Schleyer eplöpom ad 
jafön puki mekavik, kel lölöfiko binon pötik pro disein at. 





Volapük, do binon piik mekavik, dalabon patöfis valik, kelis i 
natapiiks dalabons, sodas jenöfiko kanon pagebön äs pik votik alik. 
Zuo binod Volapiika binon so balugik ä so kleilik, das lärn gramatapäka 
at flagon timi ze vemo nemödikumi, ka ut natapiika alseimik. No 
kanoy kludo stunön, das ven äseivoy Volapiki, id äprimoy ad digidön 
oni, ed äbetikoy ad dasevön valemo oni asä kosädamedömi beviinetik 
ut, keli äneodoy so draniko. Ab dasev valemik at no äjenon, efe seki 
feits mifätik, kels idavedons in viim Volapiikavola it. Feits at 
edämäkons tuvemiko Volapikamufi, bi äkodons bruli so gretiki, das 
öman ädeflekon oki de Volapük. 


Läbo tim at epasetikon. Volapük perevidon staböfiko. Baläl 
penätiäkon dönu. Oflagos te nog töbidi mu vemiki ad vobädön, das 
Volapük labiilon dönu pladi, keli vönädo seimna älabon, e keli nog ai 
digädon. 


E nu Volapük dabinon dü yels baltumkildeg. Binobs danöfiks 
dö utos, kelosi ya ekanobs dagetön, ab binobs ön mafäd vemik no nog 
koteniks, ibä in tef at stadobs nog in fagot tu gretik de zeil pedesinöl. 


Balido Volapük äbinon pük bevinetik soelik. Anu dabinons 
piiks mödik votik. Zeil onas binon dientifik ko zeil obsik. Erivons-li 
stadi pedesiröl? Liedo no. E kikodo no-li? Dilo bi piiks mekavik 
feitons nog bevü oks; dilo bi püks netik vilons labön rouli somik. Do 
Volapük äbinon pük balid somik ad jonön vegi, piiks votik lesagons, 
das binons gudikums. Jünu püks netik egaenons feiti. — Kliliko nets 
kanons gretikön fluni okas da vol dub atos. | dalabons moni mödikum 
ad segivön. Votaflano piiks bevänetik propagidons cifo fa diinädans 
medä mon pemiediköl. Ab keslopans pikas bevinetik vilons 
lesagön, das piik somik jenöfo dabinon e no vilons glömön dabini ota. 

POEDOTS TEL FA HIEL PAUL VERLAINE 








NEN TIÄD IN FANÄBÖP 
Drenos in lad obik Sil, sus nuf, 
Äsä reinos su zif. So blövik, so stilik. 
Kis binon neviläl somik, Bim, sus nuf, 
Kel dränon nu ladi obik? Klädon pami okik. 
O noid svidik reina 
E sui glun e sui nufs! Klok, dis sil, keli logoy 
Pro lad sufäläla Toenon svidiko. 
O kanit reina! Böd, su bim, keli logoy, 
Nu drenos nenkodo Kaniton liigiko. 
In lad at, kel gagon. 
Ab kio! Trät nono O God obik! Ekö us lif, 
Lügod at nenkodo. Balugik e stilik, 
Dol binon badikün E kömon nu se zif 
No sevölo kikodo, Noid püdöfik. 
Löf e het ga nen fün — 
Dol lada gretikiin! Kisi edunol-li, o sagolös! 


Drenöl is vo lunüpao; 
Kisi edunol-li, o sagolös! 
Is bliböl vo yuniipao? 
(Prädö! poyümot -i neai pakazeton) 


Yy yYvtY vv vv vyvvyvy gy 





RÄTIL 


Ämutob kolkömön Laustralänani, Lamerikänani e Kanadänani in 
lutapof pro kompenät oba. Balan onas panemon Robert, keli äsevob 
sunädo. Neai ikolkömob onis büo. Lio äkanob-li seko sevön utani 
penemöl : Robert ? 


Betikolös osi! 

PÄST SÄRENAS 


Visions äkleilikons. Hiel Jeremy ästopon ed ästeifälom ad 
säntretükön magodis, kels älunidilons fo magäl oma. Nu äkanom 
nedotabiko logön fomi koapa vomik, kel äsveamon su vat. Herem 
blonik ofa ätenon in flum. Äbinon magod ot, keli ilogom dü dels ömik 
anu, spatölo, äs kösömiko, ve melajol in soaralulit. — Balido, magod 
äbinon tu fibik ad distidön patis ota, ab del alik ilofon magodi japikum, 
äsif stöb foga änelogädikon. Ab adelo magod äbinon saidiko kleilik ad 
voiko logön oni. 


Iplakom visionis somik bio, ed äsevom, das äbinons nuneds, 
kels änunons ome riskädis u jenotis mimalik. Ed atos binosöv biigolan 
jenota dredabik in fütür sunokömöl. Ba ya odelo-li, ud igo udelo-li? 


Älüodükom tikis dönu äl magod; — ästeifälom ad logön patis 
mödikum. Äbinos-li ba vom penoyöl, kel suno öpubon su melajol? E 
koap ofa älogodon äs koap stifik, e no nenlifik. Si! Äbinos fümo fom 
vomik. — Tikamagot äflapon omi. Ba magod särena neodik, kel 
piviodof seimo in mel, e kel anu äsvimof ko nämet lölik oka, spelölo ad 
pasavön. Atos ökleiliikos logis maifik, kels älebegons yufi, äsi stadi 
koapa, kel töbo ämufon, ab kel ilabon nog lifi. Si! Ekö tuvedot vala. 


Ünü spad delas ömik, sären neodik pöjedon sui melajol, ed 
öbinom blämik ad atos. Sötom fiimön, das öbinom us tü timül kuratik 
et pö top kuratik ad lofön yufi mögikiin ofe. Ba ösötom igo nunedön 
poldanefi, nunön jenoti okömöl. — Votaflano tikamagot at no äbinon 
gudik. Neai bio äkredoy omi, ni poldans, ni votans. Gudiko äsevom, 
das valemo äcedoy, das äbinom vo man bäldik lienetik, kel lödom 
soelo, e kel vitom kontagi valik ko „vol jenöfik.” Nendoto visions oma 
pömoiikons dönu ko tovül jotas as cütids tikäla petomöl. — ,Gololös 
lomio, o Jeremy!” — ösagons. = ,Steifilös ad balädikön ko lejenöf. 
Lüvolös domi suvikumo, reidolös delagasedi, juitolös televidi. Siol e 
soelöf dämikons oli. E steifiilös, begö! ad no drinön somödo. 
Kälolös oli büä perol lölöfiko datiki.” —Ipölom anikna, bepenölo ones 
visionis oka, ab no öpölom dönu. 

Noe no äkredoy omi, ab äfiimom, das id äkofoy omi kläno. No 
ävilom gevön ones pöti nulik ad besmilön omi. Ed äklienom ai plu ad 
siolön oki de „vol jenöfik,” ad moikön de mens, ad vitön delagasedis e 
televidi, äsi nesiämi valik somik. Äsludom ad bejäfön oko säkädi at. 


Ästudom magodi särena in ditret nog balna biä äfainikon. 
Poso äspatom dönu, logölo stääni mela ä lefogis, kels äbeijutedons ta 
sil ai dagikum; ädalilom luvokädis raudik mövas. Odelo ba öbinon 
del. Öblümom. EI Jeremy äfövom vegi oka. 





Dred äfäkiikon eli Jeremy. = Edelo ilogom visioni finik voma, kel 
äsveamof su vefs; herem lunik ofa ätenon in vat, logs ofa älebegons 
keliedi. Ab atna id älogom, ko bluv gretik, das päziof fa böds, kels 
jiniko ästebedons timiili gudikiin ad tatakön ofi. Kisi äkanon-li sinifön? 
No äbinons vulturs in mel, kels ästebedons jiis dead viktima. Ab böds 
äjinons mimaliks; ömiks onas id ikömons nilä sären, bi äfaemons ba, u 
kodü lebadöf. 


Tikamagot utosa, keli latikumo ötuvom su melajol ädremiikos 
omi. Büikumo ka kösömiko äspidom lü melajol ed ägolom lii top, kiöp 
äsenom, das jenot dredabik ösävilupon. 


Äbinos siipäd gretik ome, das melajol äbinon fulü mens; tü 
düp at, melajol äbinon kösömiko vagik, pläamii spatan ömik. Ästepom 
vifikumo ed äkiipedom, das pluamanum menas us äbinons cils, kels 
ärönons valöpo e kels ävokädons laodiko, dranöfiko. Kis äjenos-li? E 
cils, lio idatuvons-li, das bos öjenon pö top at, tä timäl at? E kisi 
Ösinifos-Ii särene keliedik? 


Äföfiogolom jiis irivom topi, kiöp cils valik äzirönons. Balidane, 
keli äkolkömom, äsäkom: 


„Kis jenos-li? Kisi dunols-li is?” 
Pul äsuilogedom, ed ägespikom: „Sumolös utosi, keli neodol. 


Binos ga glatik. Logolös!” Äkipom löpo dökis plastätik tel, äsmililom 
ed ämorönon. 

EI Jeremy no äkanom suemön, ed äfövom vegi. Älogom pulis 
mödik ko döks plastätik, ed äsäkom oki sinifi ota. Ästopom siipo, bi 
älogom pupi, kel äseaton su sab, herem e klotem äbinons leluimiks, 
logs maifik älogetof sili. Ek ilävon-li pupi is? Äzilogedom ed ekö pups 
siimik mödikums; ömiks äsveamons nog in vat, votiks äseatons su jol. 
Zänedabäldotan smililölo änilikom lü om. „Soari gudik!” äsagom. 
„Son u daut oliks, binons-li id is?” 


El Jeremy älemufükon kapi. „No labob cilis. Sagolös obe, 
begö! kis jenos is?” 


„No sevol-li dö mijenot? Dö nafs tel, kels ekobojokons? Naf 
bal äperon dili fleda. Ninädians vemo pedämüköl äsadons, ed äperons 
dili ninäda. — Pledadins. Pato pups e döks plastätik. Mödot gretik 
sveimons sui jol anu. Puls vifons isio, dabinons lemödoti pledadinas 
tuvoviki. Puls mödikün sukons dökis plastätik, bi pups pedämäkons 
kodii vat. Te logolös joli. Binos äs päst!” Man äsmilom, äsagom 
„adyö!” ed älaigolom. 


EI Jeremy äzilogedom. Vero äbinons pups valöpo, mödadilo 
penedemöls fa diviyagans, kels sio äbuiikons dökis, kels ilovelifädons 
tävi love mel nepedämikölis. — Vefs äpolons sui jol pupis e dökis 
mödikumis; — fludot verik pledadinas. Ekö pup bal ti len futs oma; 
logs pupa äjinons logetön ini logs omik. 


„Ekö vision oba”, ätikom. „Koap vomik, stifik, leluimik; logs 
maifik, ni menik, ni fun. Ye gudiko inäprätom visioni okik. No ätefos 
säreni in ditret. Fled pupas päsveimon jolio. E böds, kels äzüons 
säreni, jiniko ad tatakön ofi, äbinons jenöfo döks plastätik, kels 
ikömons de naf ot. Äbinos gudikos, das no inunom visioni okik 
poldanefe. = Äsludom ad gegolön lomio. — Äkanom dunön nosi is. 
Fiimo no äneodoy yufi oma. Cils, kels ävokädons mödo ed äzirönons, 
änenämäkons omi levemo. Logs lemaifik onas äjinons kofön omi. 


Su lomioveg ätikom: „Ba sötoböv logedön televidi fino. Ba 
oyufon obi ad kleiläkön visionis oba. Ab ebo anu äneodom drini 
lalkoholerik ad glömön pilatimo seräni. 

POYUMOTS NEKÖSÖMIK (3) 


Lio geboy-li poyümoti -UG? In gramats Volapiika poyiimot at pubon 
in lised poyämotas, ab geb ota no gudiko pakleiläkon. Lofoy samis bal u tel, 
kel no saidon ad lölöfiko kleilikön gebi patik läiikota. Ekö kikodo vilob 


dibikumo bejäfön poyiimoti at, kel binon säkäd pro mödikans. 
Poyümot -UG kazeton kaladi binälik vöda, len kel paläükon, samo: 


1. REIDUG sinifon kaladi reida; utan, kel plidon bukis binon reidugik (e 
reid utana obinon nendoto vidikum); 


2. KLOTUG sinifon kaladi klotama; utan, kel löfon klotis binon 
klotugik (e binon ai deköfik). 


3. SPÄLUG sinifon kaladi späla: igo pösod liegik, kel heton nespäli, 
binon spälugik; 


4. VOBUG sinifon kaladi binälik voba; utan, kel binon vobugik plidon 
vobi mödo ed ovobon, samo, pro flen nenpelo; 


5. LEKANUG sinifon kaladi lekana(s). Pösod lekanugik visiton suvo 
dajonädis e yalis, e labon löfi gretik lekanas. 


6. NOLUG sinifon kaladi binälik nola; pösod nolugik binon mu veitik; 


7. PLUTUG - Liedo pösods pliitugik no binons tu mödiks adelo, ab 
pösod vero pliitugik binon ai utan, kel no kodon bluvi in sogod. 


8. PLAKUG sinifon pösodis, kels elifädons dibikumo plakis mödik; 
9. SUDUG sinifon utani, kel löfon (e plägon) sidöfi; 


11. BALUG binon vöd balugikiin, bi alan gudiko sevon niimi : bal, igo 
cils smalik! 


Reidugan, (e rets), no binon pösod, kel reidon äs pluamanum 
menas, ab kel lecedon kaladi binälik ota. 

EI Vakjoikon 
pi plödio, ab. 








